Vaterpolo na Olimpijskim igrama 1908.
Turnir u vaterpolu na Ljetnim olimpijskim igrama 1908., održan je u Londonu, 15. do 22. jula 1908. godine. Za turnir je bilo prijavljeno 6 timova, ali su se timovi iz Mađarske i Austrije, prije početka takmičenja povukli, zbog reakcije austro-ugarske vlade da na Olimpijadi nastupe dvije reprezentacije iz dijelova Austro-ugarske. Kako su parovi takmičenja, izvučeni prije ove odluke, reprezentacije Švedske i Velike Britanije su prošle u polufinale bez utakmice u četvrtfinalu. Pobjednik turnira je bila po drugi put reprezentacija Ujedinjenog Kraljevstva.